### Beslutning

Godkendt med Børn- og Familieudvalgets indstilling.

### Sagsfremstilling

## Resume og sagens baggrund

Kommunalbestyrelsen har i forbindelse med
budget 2025-2028 besluttet at ændre strukturen på dagtilbud i
Kalundborg Kommune fra 3 til 2 dagtilbudsområder. Det medfører ændring af
styrelsesvedtægten på dagtilbudsområdet og samtidig er der en opdatering af
styrelsesvedtægten. Børn- og Familieudvalget sendte på møde den 6. november
2024 styrelsesvedtægten med forslag til organisering af dagtilbudsområderne i høring, og den er vedlagt til beslutning.

## Indstillinger

Direktøren indstiller, at styrelsesvedtægten for dagtilbudsområdet i
Kalundborg Kommune godkendes.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Kalundborg
Kommunes dagtilbud rammesættes af dagtilbudsloven samt Kalundborg Kommunes
Børn- og Ungepolitik og Dagtilbudsstrategi fra 2020. Dagtilbudsstrategien har
mål om, at alle børn i kommunen skal have en tryg opvækst og lige muligheder
for et godt liv trods forskellige forudsætninger. Dagtilbuddenes organisering
er beskrevet i styrelsesvedtægten for dagtilbudsområdet.

Det
væsentligste forslag til ændring i styrelsesvedtægten på dagtilbudsområdet
knytter sig til ændring i områdestrukturen fra tre til to
dagtilbudsområder. Det er desuden tydeliggjort, at forældrebestyrelsen
ikke har adgang til at diskutere personsager. Derudover at kompetence til
fastsættelse af lokale åbningstider indenfor kommunalbestyrelsens serviceniveau
er placeret hos områdeledelsen. Derudover er der foretaget sproglige
korrektioner.

*Baggrund
for områdestrukturen*
I 2020 blev de daværende fem dagtilbudsområder sammenlagt til 3: Område Nord,
Område Midt og Område Syd. Områderne består af ca. 7-9 dagtilbud af varierende
størrelse og med en overordnet ledelse for området. De enkelte børnehuse har
hver en pædagogisk afdelingsleder – herunder har dagplejen en pædagogisk
afdelingsleder i hvert af de tre områder.

I
budgetaftalen for [adresse] er det besluttet, at dagtilbudsområderne ændres i
2025 fra tre til to områder. Ændringen sker bl.a. med opmærksomhed på en
fortsat styrkelse af handlerum og ledelsesansvar ved de enkelte børnehuse og
dagpleje.

*Ledelsesopgaven*
Som konsekvens af ændringerne i områdestrukturen vil der ske en udvidelse af
ledelsesspændet med flere dagtilbud pr. område. Derfor forslås også anvendelse
af områdechef. Ledelsesopgaverne er delt mellem områdechefens overordnede
ledelse af det samlede område og de pædagogiske afdelingslederes daglige
ledelse i de enkelte børnehuse. Ledelsen af det samlede område omfatter blandt
andet økonomisk ledelse (herunder budgetansvar og den løbende økonomistyring eksempelvis at tilpasse medarbejdernormeringen, når børnetallet
ændrer sig), budget- og personaleansvar for området, overordnet strategisk-,
faglig-, pædagogisk- og administrativ ledelse af dagtilbuddene samt varetagelse
af personaleledelse. Der er desuden en afledt koordinerende ledelsesopgave med
ansvar for den overordnede udvikling af det samlede dagtilbudsområde i
Kalundborg Kommune. Den økonomiske styring i relation til faglig/pædagogisk og
økonomisk bæredygtighed (eksempelvis årsnorm i
børnetallet) beslutter områdechefen i samråd med direktøren.

De
pædagogiske afdelingsledere har fagligt/pædagogisk ansvar, samt opgaver med den
daglige drift og planlægning. De har desuden ansvaret for forældrebestyrelser i
de enkelte børnehuse og i hvert dagplejeområde. Den afsatte tid til pædagogisk
ledelse afhænger af dagtilbuddets størrelse.

*Midlertidig
ledelsesreference*
Der er aktuelt en vakant områdelederstilling i dagtilbudsområde Midt. Der er
under hensyntagen til den forestående sammenlægning lavet en midlertidig ny
ledelsesreference for de berørte dagtilbud, hvor dagtilbuddene i område Midt er
midlertidigt tilknyttet til de to områder Nord og Syd. De øvrige afledte
personalemæssige konsekvenser er også afklaret.

*Proces
og konsekvenser af ændringen fra tre til to områder*
I 2022 blev der truffet politisk beslutning om at ændre organiseringen af
forældre fra repræsentation gennem områdebestyrelser til forældrebestyrelser i
hvert enkelt børnehus og i hvert dagplejeområde. Derudover er der mulighed for
repræsentation gennem et forældreråd for hvert område. Der er et MED-udvalg i
hvert dagtilbudsområde. Med ændringen i områdestrukturen fra tre til to
chefområder vil der ske ændringer i økonomisk tildeling, ledelsesspænd
forældrebestyrelser og MED-udvalg.

Børn og Familieudvalget besluttede den 6. november 2024 at sende nedenstående model i høring blandt forældrebestyrelserne og MED-udvalgene på dagtilbudsområdet i perioden frem til den 10. december 2024.

*Beskrivelse
af Model for organisering af dagtilbudsområdet i Kalundborg Kommune:*Til ”[adresse]” flyttes Børnehuset Buldervang, Børnehuset Østgården, Lupinvejens Børnehave
og Vuggestuen Labyrinten, som tidligere var i Område Midt. Dagplejen i
”[adresse]” bliver den nuværende i Område Nord samt dagplejen i
Rørby/Ugerløse.

Til
”Sydøst” flyttes [adresse] og [adresse]. Dagplejen i ”Sydøst”
bliver dagplejen i det nuværende Område Syd samt dagplejen i
[adresse], Eskebjerg, [adresse], Snertinge og Svebølle.

Styrelsesvedtægten
har været i høring blandt forældrebestyrelserne og MED-udvalgene på
dagtilbudsområdet i perioden frem til den 10. december 2024, og der er kommet 16 høringssvar. Jean Jacobsen omfatter blandt andet:

* Pasningsgaranti i vuggestuerne
* Navngivning af områderne på dagtilbudsområdet
* Underskud i Område Midt og Syd
* Vilkår i dagtilbudsstrukturen
* Antal forældre i bestyrelser
* 15 km- regel.

Høringssvarene er vedhæftet som bilag samt en samlet oversigt over høringssvarene.

## Økonomiske konsekvenser

Ingen.

### Sagens forløb

08/01/2025 Børn- og Familieudvalget
Anbefales.

Afbud: Ronni Andreasen, Simon Christiansen

22/01/2025 Økonomiudvalget

Anbefales med sproglige tilretninger.